Գրավելով Հռենոսի ավազանում ապրող արևելյան ֆրանկների տարածքները՝ Խլոդվիգը Փարիզը դարձրեց իր երկրի մայրաքաղաքը։ Կյանքի վերջին տարիներին նա ուժեղացրեց իր թագավորությունը՝ ստեղծելով օրենքների գրավոր ժողովածու՝ սալիական օրենսգիրքը, ինչպես նաև եկեղեցական ժողով գումարեց Օռլեանում՝ որոշելու, թե ինչպիսին պետք է լինեին եկեղեցու և պետության փոխհարաբերությունները։ Խլոդվիգը միանձնյա տիրում էր Գալլիայի երկու երրորդ մասին, երբ 511 թ.–ին (հավանաբար նոյեմբերի 27–ին) մահացավ։